Αρχές της Νυρεμβέργης

Οι Αρχές της Νυρεμβέργης είναι μια ομάδα από κατευθυντήριες γραμμές που ορίζουν τι συνιστά έγκλημα πολέμου. Το έγγραφο δημιουργήθηκε από την Διεθνή Επιτροπή Δικαίου των Ηνωμένων Εθνών για να κωδικοποιηθούν οι νομικές αρχές που υποστηρίχθηκαν στις δίκες των ναζιστικών πολιτικών μελών στην Νυρεμβέργη μετά τον Β' Παγκόσμιο Πόλεμο.

Οι αρχές

Αρχή I 
Ένα οποιοδήποτε άτομο που διαπράττει μια πράξη, η οποία αποτελεί έγκλημα βάσει του διεθνούς δικαίου, είναι υπεύθυνο για αυτήν και υπόκειται σε τιμωρία.

Αρχή II 
Το γεγονός ότι το εθνικό δίκαιο δεν ορίζει ποινή για μια πράξη που αποτελεί έγκλημα βάσει του διεθνούς δικαίου δεν εξαιρεί το άτομο που διέπραξε το έγκλημα από την ευθύνη βάσει του διεθνούς δικαίου.

Αρχή III 
Το γεγονός ότι ένα άτομο που διέπραξε μια πράξη, η οποία αποτελεί έγκλημα βάσει του διεθνούς δικαίου, εκτελεί χρέη ηγέτη κράτους ή κυβερνητικού αξιωματούχου, δεν τον εξαιρεί από την ευθύνη βάσει του διεθνούς δικαίου.

Αρχή IV 
Το γεγονός ότι ένα άτομο έδρασε με βάση οδηγίες από την κυβέρνησή του ή από έναν ανώτερό του δεν τον εξαιρεί από την ευθύνη βάσει του διεθνούς δικαίου, δεδομένου ότι μια ηθική επιλογή ήταν στην ουσία δυνατή σε αυτόν.

Αρχή V 
Ένα οποιοδήποτε άτομο που χρεώθηκε με έγκλημα βάσει του διεθνούς δικαίου έχει το δικαίωμα να πάει σε μια δίκαιη δίκη για την έκθεση των γεγονότων.

Αρχή VI 
Τα παρακάτω εγκλήματα τιμωρούνται ως τέτοια βάσει του διεθνούς δικαίου :

 (a) Εγκλήματα κατά της ειρήνης :

 (i) Σχεδιασμός, προετοιμασία, έναρξη ή διεξαγωγή πολέμου κατά παράβαση των διεθνών συνθηκών, συμφωνιών ή διαβεβαιώσεων ;

 (ii) Συμμετοχή σε σχέδιο ή σε συνωμοσία για την πραγματοποίηση οποιασδήποτε από τις πράξεις που αναφέρονται στο (i).

 (b) Εγκλήματα πολέμου :

 Παραβίαση των νόμων ή των εθίμων του πολέμου που περιλαμβάνουν, αλλά δεν περιορίζονται σε, δολοφονία, κακομεταχείριση ή απέλαση σε δουλεμπόριο ή για οποιοδήποτε άλλο σκοπό του αστικού πληθυσμού ή σε κατεχόμενη περιοχή ; δολοφονία ή κακομεταχείριση κρατούμενων πολέμου, δολοφονία ομήρων, λεηλασία δημόσιας ή ιδιωτικής περιουσίας, καταστροφή πόλεων ή χωριών ή άλλου είδους καταστροφή που δεν δικαιολογείται από την μη επέμβαση του στρατού.

 (c) Εγκλήματα κατά της ανθρωπότητας :

 Δολοφονία, εξόντωση, υποδούλωση, απέλαση και άλλες απάνθρωπες πράξεις εναντίον του άμαχου πληθυσμού ή διώξεις για πολιτικούς, φυλετικούς ή θρησκευτικούς λόγους ; όταν τέτοιες πράξεις ή διώξεις λαμβάνουν χώρα κατά την εκτέλεση ή σε σχέση με οποιοδήποτε έγκλημα κατά της ειρήνης ή με οποιοδήποτε έγκλημα πολέμου.
 Οι ηγέτες, οι ηθικοί αυτουργοί και οι συνεργοί που συμμετέχουν στην διαμόρφωση ή την εκτέλεση σχεδίου ή συνωμοσίας για την διάπραξη οποιουδήποτε από τα προαναφερθέντα εγκλήματα είναι υπεύθυνοι για όλες τις πράξεις που εκτελούνται από οποιοδήποτε άτομο κατά την εκτέλεση αυτού του σχεδίου.

Αρχή VII 
Η συνενοχή στην διάπραξη ενός εγκλήματος κατά της ειρήνης, κατά της ανθρωπότητας ή ενός εγκλήματος πολέμου αποτελεί έγκλημα σύμφωνα με το διεθνές δίκαιο.

Παραπομπές

Principles of International Law Recognized in the Charter of the Nürnberg Tribunal and in the Judgment of the Tribunal, 1950.  on the website of the International Committee of the Red Cross (ICRC)
Principles of International Law Recognized in the Charter of the Nürnberg Tribunal and in the Judgment of the Tribunal, 1950.  on the website of the United Nations (UN)

Περαιτέρω μελέτη

 Introductory note by Antonio Cassese  for General Assembly resolution 95(I) of 11 December 1946 (Affirmation of the Principles of International Law recognized by the Charter of the Nürnberg Tribunal) on the website of the UN Audiovisual Library of International Law 
Nuremberg Trial Proceedings Vol. 1 Charter of the International Military Tribunal  contained in the Avalon Project archive at Yale Law School
 Judgment : The Law Relating to War Crimes and Crimes Against Humanity  contained in the Avalon Project archive at Yale Law School

Εξωτερικοί σύνδεσμοι
 István Deák, Retribution against Heads of State and Prime Ministers

Εγκλήματα πολέμου